Tolong jelaskan mengenai Ringkesan caritana saperti kieu: dari Astinapura dalam bahasa sunda

Prabu Santanu mibanda dua pamajikan, nyaéta Déwi Gangga jeung Satyawati. Tina hasil dua perkawinan ieu, anjeunna mibanda tilu anak lalaki, nyaéta: Bisma, Citrāngada, jeung Wicitrawirya. Bisma lahir ti Déwi Gangga sedengkeun Citrāngada sarta Wicitrawirya lahir ti Déwi Satyawati.

Bisma sumpah moal rék kawin, sedengkeun Citrāngada gugur dina umur ngora alatan tarung jeung saurang Raja Gandarwa anu mibanda ngaran sarua. Samentara éta Wicitrawirya didahupkeun jeung dua puteri ti Karajaan Kasi, nyaéta Ambika jeung Ambalika. Tapi Wicitrawirya maot tanpa méré turunan. sangkan tahta karajaan bisa diwariskeun, dua randa Wicitrawirya dibikeun ka Resi Abiyasa anu masih mibanda hubungan duduluran jeung kulawarga karajaan.

Resi Abiyasa ngalakonan upaca (ritual) pikeun meunangkeun anak. Sawatara waktu sanggeus ngalakonan ritual kasebut, dua randa Wicitrawirya ngandung. Satuluyna Ambika ngalahirkeun Dréstarata anu lolong. Sedengkeun Ambalika ngalahirkeun Pandu anu beungeutna sepa. Dewi Satyawati ménta supayah Ambalika jeung eesi Abiyasa ngalakonan deui upacara. Ngan Ambalika henteu sadia pikeun ngalakonanana sarta ménta saurang ladén anu ngaranna Sudri ngagantikeun manéhanana. Satuluyna tina beuteung Sudri lahir Widura.